﻿﻿ СУПНЕ "Фридрих Шилер", гр. Русе - Ученически творби
Печат	| Посещения: 1884
Вълшебни приказки и илюстрации към тях създадоха учениците от 5.”А” клас във връзка с изучавания учебен материал по литература. В тях са вложени фантазия и умение да изграждат интересни фантастични сюжети.
Преподавател: В.Станкулова
Учениците от 8.”А” клас написаха продължение на своя “Опит за автобиография на един клас”. Във втория си опит те коментират събития от последните две години, преживяванията си, промените, които са настъпили около тях и у самите тях. Този колективен труд им помага още по-добре да опознаят другите, а и самите себе си. Единственото условие при изготвянето на “Автобиографията...”беше да участват всички ученици от класа и да бъдат искрени в това, което пишат.
Кл. ръководител: В. Станкулова
“Споделено...”
Съвместно работиха ученици от 5. “А”, от 8.“А”, 8“Б”, 8”В” клас и техни родители, за да създадат сборника с мисли “Споделено...”. В него хора от три различни възрасти споделят своето виждане за прошката, за чудото, за доброто, за геройството; за малките неща и за вечните въпроси, които си задава човекът...
VІІ в клас в търсене на съкровището БЯЛА ЛЯСТОВИЧКА
Ученици от VІІ в клас в часовете по литература разнообразиха изучаването на класическия разказ на Йовков „По жицата”. Те изготвиха карти, наподобяващи тези за скрити съкровища. Водени от идеята,че надеждата и вярата пораждат чудото, те анализираха хронотопа на творбата и нанасяха местата на действие на своите оригинални карти, които по-късно изложиха в училищното фоайе.
http://schiller-schule.info/bg/index.php/%D1%83%D1%87%D0%B5%D0%BD%D0%B8%D1%87%D0%B5%D1%81%D0%BA%D0%B8-%D1%82%D0%B2%D0%BE%D1%80%D0%B1%D0%B8#sigFreeId92569f3896
За свои спомени, различни преживявания и истории, за трудния преход от начален към прогимназиален етап на обучение разказват учениците от VI ”A” клас на СОУПНЕ “Фридрих Шилер” в книжката си “Опит за автобиография на един клас”. Идеята е своеобразната “автобиография” на класа да има своето продължение през следващите години.
Учебната програма по литература в шести клас включва текстове, които разкриват и характеризират световете на човека. Основните тематични ядра – Човекът и реалността, Човекът и фантазията, Човекът и другите, Човекът в българския свят,Човекът и изкуството, провокират шестокласниците да изразяват свои мнения и позиции, да създават илюстрации по изучаваните литературни произведения.
Някои от тях събрахме в сборника “Светът през нашите очи”. Идеята за корицата и нейната реализация е на шестокласничката Ефросина Симеонова.
Михаела Михайлова - участничка в конкурса “Левски завинаги подвиг остава”
Апостолът ни гледа от стената
със сините си езерни очи.
И пред портрета му – икона свята,
привеждаме главите си, мълчим.
Бил е той апостол чуден.
Живял живот-безкрайно труден.
Из градове, села е бродил,
докрай за свобода се борил.
И със душа тъй смела, благородна,
жадувал за земята си свободна.
Оставал той неуловим така
и в най-голямата беда.
Левски завинаги подвиг остава,
ние се спираме, той продължава.
И от портрета на стената закачен,
България той гледа, гледа мен.
Той за България загина-
за своята поробена родина .
И нека си спомним отново за миг
Левски – оставащ навеки велик!
Михаела Михайлова от VIб клас
Александра Спасова - участничка в конкурса “Левски завинаги подвиг остава"
Февруари – изпълнен с мъка и вик,
на бесило увисна героят велик.
Гледаше към свободата с вярващи очи,
за да сме свободни в своите мечти.
Къкринското ханче – предаден, заловен.
Издебна го врагът - коварно спотаен.
Комита верен и приятел драг,
той даваше на всички ясен знак.
Останал сам в кауша, угнетен,
на мъките геройски издържа.
И не успя врагът да го сломи,
загина гордо той за свобода.
Александра Спасова – VI б клас
Малки деца - големи таланти:
Даниел от V"В" клас.
Доротея от V"В" клас.
Кристина от V"А" клас.
Поли Александрова от V"А" клас.
Владо от V"А" клас.
Димитър Камбуров от IV"А" клас.
Още творби на малките художници може да видите ТУК, като си инсталирате подходящата добавка към браузъра, или изтеглете файла със слайдшоу от ТУК.
Коледа е времето,в което християнският дух за добруване, взаимопомощ и милосърдие се откроява изключително силно.Коледа е времето, в което човек става по-мил, по-щедър, по-съпричастен, зарежда се с положителни емоции и приповдигнато настроение. Но... някъде там има деца, които не могат да усетят магията на Коледа, деца, на които Дядо Коледа не носи подаръци...Мисълта за тези деца ме накара да мисля творчески и да създам тези бижута. Но това не са просто бижута,не са обикновени дрънкулки, които ще сложиш няколко пъти. Те са като кръговрат – учениците ги купуват с усмивка и когато със събраните средства закупим необходимите неща за децата в неравностойно положение,усмивки ще грейнат на лицата им...
Каква усмивка! Няма нищо по-силно, по-вдъхновяващо, по-въздействащо, което може да ме провокира и накара да работя, от истинска усмивка на едно дете.
И съм удовлетворена от мисълта, че съм извършила добро не само за мен, а и за друг- за дете,защото Коледа е магическа.Нека ние създадем тази магия!
Виктория Иванова от XI клас
http://schiller-schule.info/bg/index.php/%D1%83%D1%87%D0%B5%D0%BD%D0%B8%D1%87%D0%B5%D1%81%D0%BA%D0%B8-%D1%82%D0%B2%D0%BE%D1%80%D0%B1%D0%B8#sigFreeIdad2223698e
Материали, събрани и подготвени от госпожа Сияна Мандажиева, на немски език по Етика - IX и X клас. Можете да ги намерите в училищната медиотека.
Интересни предложения за свободното време имат шестокласниците Йоан Иванов и Веселина Влаева от класа на госпожа Албена Анчева. Йоан се занимава с 3D оригами, а Веселина изработва квилинг картички. И двамата споделят, че изработването на този вид картички и оригами е чудесен начин за забавление в свободното време.
http://schiller-schule.info/bg/index.php/%D1%83%D1%87%D0%B5%D0%BD%D0%B8%D1%87%D0%B5%D1%81%D0%BA%D0%B8-%D1%82%D0%B2%D0%BE%D1%80%D0%B1%D0%B8#sigFreeId23af554a12
Ученичката Хрисияна Маринова от V "Г" клас участва в конкурса "Да опазим природата чиста" с красиво изработена кукла от природни материали.
През учебната 2010/2011г. учениците от 5 клас под ръководството на преподавателя си по български език и литература – Венета Станкулова, създадоха авторски фантастични приказки по модела на изучаваните по литература фолклорни фантастични приказки. Учениците сами илюстрираха творбите си.
В създаването на сборника участваха: Габриела Великова, Димитър Петров, Кристина Косева, Ина Рохас, Христина Стефанова, Веселина Влаева, Александър Красналиев, Константин Костадинов, Никол Нейкова, Ивета Манева, Ефросина Симеонова, Давид Кунчев, Виктория Стойчева, Екатерина Енева, Маринела Димитрова, Нелин Османова, Виктория Маринова, Калоян Дончев, Селин Джунейтова, Диана Крумова, Тунчер Сюлейман, Анатоли Проданов, Васил Петров, Стефани Дечева, Толга, Йоан Иванов, Вероника Светославова и Мартин Тонев.
http://schiller-schule.info/bg/index.php/%D1%83%D1%87%D0%B5%D0%BD%D0%B8%D1%87%D0%B5%D1%81%D0%BA%D0%B8-%D1%82%D0%B2%D0%BE%D1%80%D0%B1%D0%B8#sigFreeId3b929e7b6a
Есе на ученичката Нелин Османова от VIВ клас, с което е участвала в конкурс за домашно направен кристал.
Съчинение на Александър Пейков от 8 клас на тема "Какви чувства събужда у мен Коледа".
Коледна стихосбирка /2010/ на учениците от V "Б"клас, с класен ръководител госпожа Венета Станкулова.
Ученици от СОУПНЕ „Фридрих Шилер” организират благотворителен Коледен базар
Инициативата е осъществена от Ученическия съвет с ръководител г-жа Сияна Мандажиева съвместно с Училищното настоятелство. Базарът отваря врати от 10 до 20 декември и предлага коледни картички и украси, собственоръчно изработени от учениците от IX и X клас.
Събраните средства ще бъдат дарени на НПО „Движение на българските майки”, които традиционно организират Коледен базар в центъра на града.